钦定古今图书集成/方舆汇编/职方典/第1050卷 > 寺观附
## 钦定古今图书集成/方舆汇编/职方典/第1050卷 > 寺观附

本府。〈晋江县附郭。〉

开元寺　在肃清门外，唐之城西门外也。邑长者黄守恭昼梦有僧欲化其宅为寺，守恭曰：“待桑树生莲花乃可耳。” 不数日，桑树尽生莲花。守恭神之，即舍为寺，初名莲花寺。唐开元二十六年，令天下佛寺皆名开元，遂改今额。元至正间灾，洪武初重建佛殿，永乐戊子再增广之。寺有东西二塔，东塔号镇国，唐咸通六年，文偁禅师作木塔九层。宋天禧中，改十三层。绍兴中，改木为砖，高七层。嘉熙二年，本供禅师易砖为石，仅一层。法权继之，造四层；天锡成之，作五层。淳祐十年完。其上合尖有铁香炉、铜宝盖、镀金铜葫芦塔，八角，以铁索钩之。每层中为塔心，外绕以檐廊，护以石栏。广围圆一十七丈二尺，高十九丈三尺五寸。西塔号“仁寿” ，五代梁贞明二年建。初闽王审知于都督府造木塔七层，塔成而沉地涌出泉。审知梦应在泉州，遂以木植浮海至泉建塔，号“无量寿塔。” 宋绍兴中火，改造砖塔。宝庆中始为石塔，比东塔工巧相似，海内以为壮观。万历丁酉，守恭裔孙参政黄文炳修正殿、法堂及两廊。三十二年地震。东塔顶盖石角折，邑人詹仰鸠财修之。三十四年大风，西塔葫芦坏，大学士李廷机鸠财，命修之。

承天寺　在崇阳门内。唐天祐中，王延彬始创福先招庆院于北山。后毁于兵，留从效乃以别墅为寺，号“南禅。” 宋景德间，赐名“承天。” 元末兵火，鲜有存者。洪武初，僧原辅建佛殿，道陵建法堂，东西二经藏，智庄建轮藏及三门。永乐甲午建罗汉堂，丁酉建山门。己未，佛殿两廊轮藏俱火于客兵，庚申重建佛殿。万历二十四年重修，东西廊及佛殿，阿难迦叶金身。

崇福寺　在城内东北隅。相传寺故在城外，陈洪进有女出家，拓罗城包之，名“千佛庵。” 元祐六年，改崇福。今废。

光孝寺　在郡城东南隅。宋崇宁二年，郡守潘玨奉诏以南草场废地建。初名“崇宁寺。” 绍兴十年，改光孝寺。嘉靖三十八年，移入承天寺右畔。万历己丑重建。壬子年，僧广通重建法堂。水陆寺　在肃清门外西南。唐天宝六年，置放生池，建水陆堂其上。后广为院。嘉祐中，郡守蔡襄改为寺，南外宗正司在焉。蒲寿庚据泉，尽杀南外宗室。至元复建为寺，今废。

资寿寺　，在行春门外北隅，俗呼“北藏寺” ，宋初

陈洪铦建，为兄洪进祈寿，故名“资寿。” 嘉靖间，改为城隍庙。

东禅寺　在仁风门外东湖畔。唐乾符中，市蔡耽之宅构庵。至广明元年改名东禅，今废。法石寺　在通淮门外万岁山。陈洪进葬妻及女于此山之冈，旋建寺，乾德赐名“法石” ，今废。安福寺　在三十三都龙首山下。唐垂拱间建，今废。

保福寺　在三十三都。唐保大间建，今废。广教寺　在临漳门外。留鄂公建，宋改“广教” ，今废。

法云寺　在青阳山。唐天祐间，刺史王延彬建，今废。

普照寺　在灵应山下。唐天祐间建，今废。方广寺　在七都。五代时建，今废。

空相寺　在灵秀峰下。后梁开平中建，今废。杉植院　，唐咸通间建。

禅悦寺　元至正间，僧自得建，今废。

泰嘉寺　在北山阿。宋绍兴间，僧灵源建庵于此。明洪武初，改为寺，今废。

清净寺　在郡城通淮街北。宋绍兴间，回人兹喜鲁丁自撒等来泉所造楼塔高敞，相传为文庙青龙之左角。元至正间寺坏，里人金阿里修之。明正德间重修。隆庆丁卯，木塔坏，知府万庆等修塔五层。万历三十七年，地震，楼颓其角，知府姜志礼、知县李待问重修。

元妙观　在县治之南。唐神龙元年建，名中兴观。未几，改龙兴。开元中，改龙兴为开元，而以老君祠为龙兴观。宋祥符间，改天庆，后改元妙，并开元观入焉。

紫极宫　在元妙观之西。留从效以“迎恩馆” 为之，今废。

天妃宫　在郡城德济门内。神本姓林，世居莆阳之湄洲屿。父林愿天妃，其第六女也。生有祥光异香，长能乘席渡海，常乘云游岛屿，人呼曰“龙女。” 宋雍熙四年九月二十九日昇化，后人见朱衣飞行水上。天圣间，立庙莆之西山，赐额曰“顺济。” 泉州建宫，自宋庆元间始。时罗城尚在镇南桥内，而是宫适临浯浦之上，当笋江、巽水二流之汇，有祷辄应。永乐五年，使西洋太监郑和奏令福建守镇官重新拓之，而宫宇益崇。东岳行宫　在郡城仁风门外凤山之阳。宋绍兴二十一年鼎建。明万历三十五年地震，前殿尽圮，知府姜志礼建。

南安县

延福寺　在九日山下。晋太康时建，去山二里许。唐大历三年移建今所。宋乾德中，陈洪进增建，乃改名曰“延福。”

报亲寺　在金鸡桥南。宋太平兴国六年建。后僧广旭募缘重建。

佛迹寺　在三都。唐光启二年建，今废。

报劬寺　在三十九都。周显德中，吕光亮舍居第建之。

双林院　在五都。宋崇宁三年，僧师厚建，今废。《惠安县》。

寂光寺　在县南一都盘龙山之后，即唐王潮故宅。潮殁，葬于此山南。唐保大间，留从效建寺，名曰“寂光。” 明永乐五年，僧惠日重建。

宣妙寺　在县南二十九都。唐天宝间，里人王氏建，今废。

大普安寺　在县北五都。南唐保大间，检校礼部尚书江盈建。今为“丛林。”

大福胜寺　在县南二十五都锦田山之麓。唐文德中侍郎黄纳裕建。元至正间僧妙峰重建。干峰寺　在县北观光坊万岁坡之麓。梁贞明二年建，明洪武辛亥，僧南州重建。

灵应寺　在县南十九都白沙。宋天禧间道人王道询建。初建时，垾沙为庵，潮水啮之。道询以扇麾曰：“海于天地间最大，岂不能尺寸地相让邪？” 潮立退三尺，以泥塞其冲，垾遂固。寺今废。清水寺　即清水岩，在崇善里，正统间建，嘉靖八年灾，复建。

龙津观　在县治南。天顺四年建。成化十九年，道士刘时静重修。今为祝圣习仪之所。

东岳行宫　在凤髻山之麓，每岁迎春于此。青溪宫　在感化里。宣德间，邑人李森建。龙仙宫　在来苏里。洪武间，胡氏女名仙英，及笄将嫁，白日飞升。次日候山之旁，现身趺坐。里人异之，塑像以祀。

觉苑院　，后唐时，西岳僧乐其山水，有卜居之意。伪闽王继勋捐地建庵，留鄂公广之为寺。寺

临溪幽胜，邑令陈熊显有“水落舟横露浅沙，粉垣松桂古禅家” 之句。

德化县

程田寺　在灵化里。五代时，邑人程国知施田建寺，因名。

戴云寺　，在新化里。宋端拱二年僧怀整建。义林寺　，在永丰里。后唐长兴元年僧行丰建，今废。

相安寺　在新化里。宋丞相曾公亮曾留宿于此，故名。

龙浔寺　在新化里大湖山。多异花奇木，灵迹胜境。

五华寺　在永丰里五华山。唐咸通间，僧无晦建庵，因坐逝。邑人遂创寺，塑真像祀之。

香林寺　在杨梅上，五代末，僧守珍建。

中兴寺　在永丰里，南唐中，僧行邠建。

云峰寺　在《小尤》中团。

安溪县

云居寺　在十一都，唐大中间建。

云峰寺　在十六都。唐乾元间里人王坤建。西峰寺　在十九都。唐咸通间建。

东壶寺　在十六都

白云寺　在十七都，唐大中间建。

苦竹寺　在二十一都

东岳行宫　在十四都东渡桥东，明洪武二十二年建。

朝元观　在庆丰门外。宋嘉熙二年建，明洪武十五年重建。

同安县

梵天寺　在大轮山之阿，旧名兴教。宋熙宁中改名梵天。洪武丁巳，僧无为重建。寺后为法堂，又后为寝堂。由寝堂出斋舍而东，有晦翁刻“战龙松” 三大字于石旁有泉，历壑而下，曰“灵泉。” 越壑而上，则“瞻亭” 二字倒挂于石，亦晦翁书。递北而行，下瞰绝壁，有“达夫岩” 三大字。达夫姓名莫兼，时为同安令，与张元卿、黄希圣数君子同游兴教寺北岩，刻石纪其盛云。上复有层峦叠架，耸伏异形，翙然翔者若凤，踆然游者若麟，扰而驯者若龙，曳而伏者若龟，深然而不知其止者为虎穴。从径北蹑其颠，则烟火万家，峰岚四望，天风浩荡，海色苍冥，并归一览。晦翁有隶书于石曰：“极目翠微之际” ，则朱祠在焉。

天兴寺　在佛子冈。隋末莆田黄氏女结庵修行于此。元泰定间，达鲁花赤建为寺，今废。智门院　在人得里十一都，初名“南峰。” 元至元间改“智门。” 洪武辛亥僧法多重修。

嘉福院　在安人里十五都。洪武辛酉，僧少翁重建。

真寂院　在安人里十五都夕阳山。刺史王延彬建。洪武辛未，僧雪峰重修。

普照院　在嘉禾里二十二都海岛中五峰山。五代僧清浩建。洪武乙丑僧觉光重建。

正悟院　在嘉禾里二十二都海岛中。五代僧徒焕建。

永春县

太平寺　在十五都，唐开成二年建，初名“龙安。” 元至正间改额“太平。” 洪武三年重建。

白马寺　在十四都白马山颠。唐大中二年建。惠平寺　在十三都。唐大中间建，额曰“临水。” 宋庆历间重建，改今名。

延寿寺　在八都。唐大中间建，宋治平中重建。护国寺　在十二都。

南峰寺　在十一都

梁山寺　在十四都

兴善寺　在十四都

普济寺　在七都，成化乙丑建。

岩峰寺　在九都，宋绍兴间建。

圆常寺　在县南二十八都灵瑞山后。梁乾化二年，僧景墀建。

金相寺　在县东二十三都龙兴山下。梁乾化三年，僧一衲建。

东岳行宫　在惠安县北万岁山下。洪武十八年，里人张崇道重建。三十五年，知县陈永年修之。

报劬院　初，僧清恽参马祖，归居于牛头山。大中初，里人刑部郎中陈嘏舍地建，为请额于朝，得今名。